Teofiliaus Matulionio koplyčia

Teofiliaus Matulionio koplyčia – šoninė koplyčia, įrengta Kaišiadorių Kristaus Atsimainymo katedroje, jos vakarinėje dalyje. Čia palaidotas vyskupas, kankinys, palaimintasis Teofilius Matulionis (1873–1962). Magistralėje , Kaišiadoryse pastatytos lankytino objekto rodyklės į koplyčią.

 Istorija 

1924 m. buvo atnaujintas ir papildytas bažnyčios projektas. Tačiau tai nebuvo paskutiniai pakeitimai, nes dar nebuvo numatytos šoninės koplyčios, kurios pristatytos bažnyčią pertvarkius į katedrą. 1932 m. baigti katedros vidaus įrengimo darbai (centrinis altorius, sakykla, vyskupo sostas).

Kristaus Atsimainymo katedroje T. Matulionis tarnavo 3 metus, 1942-1946 m. iki arešto buvo Kaišiadorių vyskupas. Anksčiau ši koplyčia vadinosi Šv. Juozapo, o T. Matulionio garbei pervadinta 2017 m. popiežiui Pranciškui paskelbus jį palaimintuoju.Dvasinė kelionė po Lietuvą, sekant Palaimintojo Teofiliaus Matulionio pėdomis delfi.lt

2017 m. liepos 2 d. Kaišiadorių katedroje buvo švenčiamos T. Matulionio beatifikacijos padėkos mišios. Kaišiadorių vyskupas Jonas Ivanauskas dedikavo ir pašventinto tikinčiųjų pamaldumui Palaimintojo vyskupo ir kankinio Teofiliaus koplyčią.Dedikuota ir pašventinta palaimintojo koplyčia Kaišiadorių katedroje teofilius.lt 2017 m. rugsėjo 14 d. Šventojo Kryžiaus Išaukštinimo šventėje buvo konsekruotas pagrindinis koplyčios altorius.Konsekruotas Palaimintojo koplyčios altorius teofilius.lt

Žemiškieji vyskupo palaikai, kurie po mirties buvo palaidoti Kaišiadorių katedros kriptoje, buvo perkelti į koplyčios pagrindinį altorių. Sarkofagas su T. Matulionio palaikais pastatytas altoriaus mensoje. Karstą puošia T. Matulionio šūkis „Per crucem ad astra“ (Per kryžių į žvaigždes).Palaimintojo Teofiliaus Matulionio koplyčia turizmas.kaisiadorys.lt Virš mensos kabo kanoninis kankinio paveikslas,Palaimintojo Teofiliaus ikonografijos žinia berardinai.lt kuriame T. Matulionis pavaizduotas su tradicine vyskupo sutana ir lagerių kalinio šimtasiūle ant jos. Personažas vienoje rankoje laiko ganytojo lazdą, kitoje – duonos rožančių.

 Galerija 

 Šaltiniai 

 Nuorodos 

 Kaišiadorių Kristaus Atsimainymo parapija kaisiadoriuparapija.lt
 Kaišiadorių rajono sakralas  

 Pal. Teofiliaus Matulionio koplyčia facebook.com

Kategorija:Kaišiadorių rajono koplyčios
Kategorija:Kaišiadorys